Apex Bank ATM 36-na hawn a ni,"919/2024-2025 Aizawl, 24th June, 2024 : Vawiin khan Mizorama Apex Bank ATM 36-na chu Aizawl Chanmari, Pu Ch. Saprawnga building Ground Floor-ah mipui te hman theih turin Pu Tongkhopao Lhungdim, General Manager, Reserve Bank of India chuan a hawng. Pu Tongkhopao Lhungdim, General Manager, Reserve Bank of India chuan mipui tana hman tangkai theih tur ATM Booth thar, mizo tawng ngeia inziak hawn a ni chu lawmawm a tih thu a sawi a ni. ATM Booth hawnna inkhawm hi Pu A. Lallungmuana, CEO MCAB chuan kaihruaiin ATM enkawl hi Bank tana thil hautak leh insensona sang tak nimahse; mipui mamawhna san avanga theihtawp chhuah zel an tum thu a sawi a ni. Apex Bank hian tun dinhmunah Branch 28 neiin ATM Booth 36 a enkawl mek a. Deposit Vbc 1,507 neiin Loan Vbc 1,702 a pe chhuaka; Mizoram bank te zinga CD Ratio sang ber a ni. ATM Booth hawnnaah hian Pu Lalnunsanga Chairman, MCAB leh khawtlang mipui an tel a ni. Attachment Loading attachment...",Dated: 24 th Jun 24 2:39 PM,https://dipr.mizoram.gov.in/post/apex-bank-atm-36-na-hawn-a-ni